Тое ж самае актуальна і для гараджан. Як гаворыць начальнік РАНС, некалькі выпадкаў атручвання чадам у Беларусі маюць не толькі аб’ектыўныя прычыны з-за зніжэння атмасфернага ціску і адсутнасці належнай цягі. У многім вінаваты і ўладальнікі кватэр, якія карыстаюцца газавымі калонкамі. Зараз па горадзе і населеных пунктах раёна, дзе жывуць такія абаненты, супрацоўнікі райаддзела разам з прадстаўнікамі газавай службы і камбіната супрацьпажарных работ праводзяць масавыя абследаванні. І колькасць розных парушэнняў, у тым ліку і наўмысных, проста прыводзіць у жах. Некаторыя настолькі небяспечныя, што накладаецца забарона на карыстанне газавымі прыборамі да выкаранення недахопаў. Таму інспектары заклікаюць не чакаць, калі да гэтай работы прымусяць прыступіць карныя меры, а самастойна ўзяцца за выпраўленне.